Source: https://hagyodosszie.blog.hu/2013/09/05/portre_szivos_mariarol_milyen_szerepet_jatszik_a_hagyo-ugyben?token=7be5c59841826a5f69d87d8e0b3162d2
Timestamp: 2019-09-16 07:40:45
Document Index: 4723837

Matched Legal Cases: ['Bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Portré Szívós Máriáról - Milyen szerepet játszik a Hagyó-ügyben? - Hagyó Dosszié
A Hagyó-dosszié blog újabb résszel jelentkezett a "Ki kicsoda a Hagyó-ügyben?" című sorozatában.
Szívós Máriának - a Fővárosi Bíróság tanácselnökeként, később pedig az Alkotmánybíróság tagjaként - többször is szerepe volt a BKV-ügy menetének alakulásában. Döntési pozíciója volt a vádlottak kétes indokú előzetes letartóztatásában és azok automatikus meghosszabbításában. Határozatainak következményeként több vádlott került elfogadhatatlan körülmények közé, előzetes fogva tartása során. Alkotmánybíróként pedig különvéleményeivel hátráltatta a per törvényes bírósághoz való jogának érvényesülését.Infinety network
Szívós Mária 1949-ben született. Szegeden szerzett jogi diplomát 1978-ban. A rendszerváltás előtt ügyvédként dolgozott Csongrád megyében. 1993-ban lett bíró a budapesti II. és III. kerületi bíróságon, büntető ügyszakon. 1995 óta tanít a Pázmány Péter Katolikus Egyetem jogi karán. 2000-ben került a Fővárosi Bíróságra, 2001-től a bíróság titkárságvezető-helyettese. 2002-től a Fővárosi Bíróság Büntető Kollégiumának bírája, majd kinevezett fővárosi bíró. 2008-tól a Fővárosi Bíróság Büntető Kollégiumának tanácselnöke. 2011 júniusában a fideszes országgyűlés az Alkotmánybíróság tagjává választotta.
Szívós Mária és az Alkotmánybíróság többi tagja a BKV-ügyben benyújtott alkotmányjogi panasz elbírálása során, 2013. április 23-án hallgatta meg Handó Tündét. Hagyó Miklós ott akart lenni a meghallgatáson. De hiába kérelmezték a BKV-ügy védői a meghallgatás nyilvánosságát. A meghallgatásra zárt ajtók mögött, az érintettek és a nyilvánosság kizárásával került sor. Emiatt az Eötvös Károly Intézet, a Magyar Helsinki Bizottság, és a Társaság a Szabadságjogokért is tiltakozott. Szerintük sérti a közhatalmi döntéshozatal nyilvánosságát, a közérdekű információkhoz való szabad hozzáférés jogát és a tisztességes eljárás elvét, hogy az Alkotmánybíróság zárt ülésen hallgatta meg az Országos Bírósági Hivatal elnökét. A tiltakozást figyelmen kívül hagyva, a meghallgatásról készült felvételt az Ab végül 10 évre titkosította. A meghallgatás óta már több mint 90 nap telt el, Szívós Mária és Ab viszont még nem foglalt állást a korábbi peráthelyezésekkel, így a kiemelkedő érdeklődés kísérte BKV-per áthelyezésével kapcsolatban sem, holott már mindenki elismerte annak jogellenességét.
Az V. rendű vádlott vallomásának részlete
Forrás: hagyodosszie.blog.hu | STOP